Լալո Շիֆրին

**Լալո Շիֆրին** (), արգենտինացի, ամերիկացի ջազային դաշնակահար և կոմպոզիտոր***'։ Բազմաթիվ հայտնի կինոնկարների երաժշտության հեղինակ է և [[Ջազ|ջազային]] ստեղծագործությունների գործիքավորող***'։ «Օսկար» մրցանակի դափնեկիր՝ կինոարվեստում ունեցած նշանակալի ներդրման համար (2018)։

## Կենսագրություն
Լալո Շիֆրինը ծնվել է հրեական ընտանիքում, ջութակահար Լուիս Շիֆրինի որդին է։ Երաժշտությամբ զբաղվել է 6 տարեկանից, վաղ տարիքից հետաքրքրվել ջազով։ Սկզբում սովորել է սոցիոլոգիա և իրավագիտություն Բուենոս Այրեսի համալսարանում, սակայն արդեն 20 տարեկանում ստացել է կրթաթոշակ, որը նրան հնարավորություն է տվել ուսանել Փարիզի կոնսերվատորիայում։ Գիշերները Շիֆրինը աշխատել է որպես ջազային դաշնակահար՝ փարիզյան ակումբներում։ 1955 թվականին Փարիզում անցկացված ջազի փառատոնում ներկայացրել է Արգենտինան։

Վերադառնալով Արգենտինա՝ Շիֆրինը ստեղծել է ջազային նվագախումբ և հաճախ հանդես է եկել արգենտինական հեռուստատեսությամբ։ 1956 թվականին նա ծանոթացել է Դիզի Գիլեսփիի հետ և ստացել է առաջարկ՝ գրել ստեղծագործություն «Գիլեսփիի Բիգ Բենդ»-ի համար։ 1960 թվականին Նյու Յորքում երիտասարդ դաշնակահարը կրկին հանդիպել է Գիլեսփիին, և վերջինս առաջարկել է նրան միանալ իր հնգյակին։ 1963 թվականին Շիֆրինը գրել է իր առաջին երաժշտական ստեղծագործությունը Հոլիվուդի համար, և այդ պահից ի վեր որպես կոմպոզիտոր մասնակցել է ավելի քան 100 ֆիլմի ստեղծմանը.։

Շիֆրինի ամենահայտնի և ճանաչված ստեղծագործությունը բազմասերիանոց «Անհնարին առաքելություն» (1966) հեռուստատեսային ֆիլմի երաժշտությունն է, որը գրված է 5/4 բարդ չափով՝ հազվադեպ հանդիպող փոփ երաժշտության մեջ։

Լալո Շիֆրինը ունի իր աստղը Հոլիվուդյան փառքի ծառուղում։

Մահացել է 2025 թվականի հունիսի 26-ին՝ 93 տարեկանում, Լոս Անջելեսի հիվանդանոցում՝ թոքաբորբի բարդություններից։ Ունեցել է 3 երեխաներ և կինը՝ Դոննան։

## Մրցանակներ
Լալո Շիֆրինը 21 անգամ առաջադրվել է «Գրեմմի» մրցանակի և 4 անգամ հաղթել, այդ թվում՝ 4 անվանակարգում և 1 հաղթանակ՝ կինոյի և հեռուստատեսության երաժշտության համար, մասնավորապես՝ «Անհնարին առաքելություն» (1966) սերիալի երաժշտության համար։

Կոմպոզիտորը 6 անգամ առաջադրվել է «Օսկար» մրցանակի։ 2018 թվականին Շիֆրինը պարգևատրվել է պատվավոր «Օսկար»-ով՝ կինոարվեստում ունեցած ներդրման համար։

## Հեռուստաֆիլմերի երաժշտություն (ընտրված)
* 1964 - «Գազանները» (*Les Félins*, ֆրանս.)
* 1965 - «Ռնգեղջյուր» (*Rhino!*, անգլ.), «Ցինցինատի Քիդ» (*The Cincinnati Kid*), «Լիկվիդատոր» (*The Liquidator*), «Գող ծնվածը» (*Once a Thief*)
* 1966 - «Սպանողները» (*Murderers’ Row*)
* 1967 - «Աղվեսը» (*The Fox*) - «Օսկար» և «Գրեմմի» մրցանակների առաջադրում
* «Նախագահի հոգեվերլուծաբանը» (*The President's Analyst*)
* «Սառնասիրտ Լյուկ» (*Cool Hand Luke*) — «Օսկար»-ի առաջադրում
* 1968 - «Բուլիտ» (*Bullitt*), «Եղբայրությունը» (*The Brotherhood*), «Դժոխք Խաղաղ օվկիանոսում» (*Hell in the Pacific*), «Կուգանի խորամանկությունը» (*Coogan's Bluff*)
* 1969 - «Չե!» (*Che!*)
* 1970 - «Քելլիի հերոսները» (*Kelly's Heroes*)
* 1971 - «THX 1138», «Կեղտոտ Հարի» (*Dirty Harry*)
* 1972 - «Առաջին կարգի ապրանք» (*Prime Cut*), «Ջո Քիդ» (*Joe Kidd*), «Ցասում» (*Rage*), «Աստծո զայրույթը» (*The Wrath of God*)
* 1973 -«Բարձրագույն ուժ» (*Magnum Force*), «Վիշապի ելքը» (*Enter the Dragon*), «Չարլի Վարիկ» (*Charley Varrick*)
* 1974 - «Չորս հրացանակիրները․Միլեդիի վրեժը» (*Four Musketeers*)
* 1976 - «Արծիվը վայրէջք է կատարում» (*The Eagle Has Landed*), «Դատապարտվածների ճանապարհորդությունը» (*Voyage of the Damned*) — «Օսկար» և «Ոսկե Գլոբուս»-ի առաջադրում
* 1977 - «Ամերիկյան սահնակ» (*Rollercoaster*), «Հեռախոս» (*Telefon*)
* 1978 - «Վերադարձ դեպի Վհուկների լեռ» (*Return from Witch Mountain*), «Մանիտու» (*The Manitou*)
* 1979 - «Ամիտիվիլի սարսափը» (*The Amityville Horror*) — «Օսկար» և «Ոսկե Գլոբուս»-ի առաջադրում
* «Փախուստ դեպի Աթենա» (*Escape To Athena*), «Կոնկորդ. Օդանավակայան 79» (*The Concorde — Airport '79*), «Սեր և գնդակներ» (*Love and Bullets*)
* 1980 - «Բրուբեյքեր» (*Brubaker*), «Մեծ կռիվը» (*The Big Brawl*), «Երբ ժամանակը սպառվում է» (*When Time Ran Out*), «Մրցույթ» (*The Competition*) — «Օսկար» և «Ոսկե Գլոբուս»-ի առաջադրում
* 1981 - «Քարանձավային մարդը» (*Caveman*)
* 1982 - «Գայթակղություն» (*The Seduction*)
* 1983 - «Հանկարծակի հարված» (*Sudden Impact*), «Օստերմանի հանգստյան օրերը» (*The Osterman Weekend*), «Դոկտոր Դետրոյտ» (*Doctor Detroit*), «Խաբեություն 2» (*The Sting 2*) - «Օսկար»-ի առաջադրում
* 1984 - «Տանկ» (*Tank*)
* 1985 - «Բարձր սեզոն» (*The Mean Season*)
* 1986 - «Սև լուսնի վերելքը» (*Black Moon Rising*)
* 1987 - «Չորրորդ արձանագրությունը» (*The Fourth Protocol*)
* 1988 - «Մահացու ցուցակ» (*The Dead Pool*)
* 1991 - «Սպանության պատրանք 2» (*F/X 2*), «Կին, որի անունը Ջեքի էր» (*A Woman Named Jackie*)
* 1993 - «Գյուղացին Բևերլի Հիլզում» (*The Beverly Hillbillies*)
* 1998 - «Տանգո» (*Tango*),  «Պիկ ժամ» (*Rush Hour*) — «Գրեմմի»-ի առաջադրում
* 2001 - «Պիկ ժամ 2» (*Rush Hour 2*)
* 2004 - «Արքա Լյուդովիկոսի կամուրջը» (*The Bridge of San Luis Rey*)
* 2007- «Պիկ ժամ 3» (*Rush Hour 3*)

## Ծանոթագրություններ

 
Կատեգորիա:20-րդ դարի կոմպոզիտորներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի կոմպոզիտորներ
Կատեգորիա:Առաքելությունն անիրագործելի է
Կատեգորիա:Արգենտինացի դաշնակահարներ
Կատեգորիա:Արգենտինացի երաժիշտներ
Կատեգորիա:Հոլիվուդյան փառքի ծառուղի
Կատեգորիա:Ջազմեններ
Կատեգորիա:Բուենոս Այրեսի համալսարանի շրջանավարտներ
Կատեգորիա:Թոքաբորբից մահացածներ
Կատեգորիա:Ամերիկացի երաժշտական պրոդյուսերներ
Կատեգորիա:Երկարակյացներ